cyanic-selkie/wikianc huggingface dataset:
Manhattanprosjektet
Tungtvannsanlegg
Selv om DuPonts foretrukne utforming av reaktorer inneholdt avkjøling ved hjelp av helium og kontrollstaver av grafitt, uttrykte DuPont også interesse for å bruke tungtvann som backup i tilfelle grafittreaktordesignet av en eller annen grunn viste seg å ikke fungere. Til dette formålet ble det beregnet at det var nødvendig med tre tonn tungtvann i måneden. Siden anlegget ved Trail, som den gang var under oppbygning, kunne levere 0,5 tonn i måneden, var det behov for ytterligere kapasitet. Groves ga derfor DuPoint i oppgave å etablere tungtvannsanlegg ved Morgantown Ordnance Works i nærheten av Morgantown i Vest-Virginia, på Wabash River Ordnance Works nær Dana og Newport i Indiana og nær Alabama Ordnance Works nær Childersburg og Sylacauga i Alabama. Selv om de var kjent som ammunisjonsfabrikker og ble betalt av ammunisjonsavdelingen, ble de bygget og drevet av hærens ingeniørkorps. De amerikanske anleggene brukte en annen metode enn det på Trail; De utnyttet tungtvannets noe høyere kokepunkt til å skille det ut ved destillering.
Isotopadskillelse
Naturlig uran består av 99,3 % uran-238 og 0,7 % uran-235, men det er kun det siste som kan spaltes. Det kjemisk identiske uran-235 må fysisk adskilles fra den mer rikelige isotopen. Forskjellige metoder ble vurdert for anriking av uran, noe som fortrinnsvis foregikk ved Oak Ridge. Den mest opplagte metoden, sentrifugering, slo feil, men elektromagnetisk, gass- og termodiffusjon fungerte alle og ble benyttet i prosjektet. I februar 1943 foreslo Groves at man skulle bruke det som var kommet ut av et anlegg som input i andre anlegg.
Elektromagnetisk separering
Marshall og Nichols fant ut at en elektromagnetisk separasjon ville kreve 5,000 tonn kobber, noe det var stor mangel på. Man kunne imidlertid bruke sølv i stedet i et forhold på 11:10. 3. august 1942 møtte Nichols visefinansminister Daniel W. Bell og bad om å få overført 6,000 tonn sølv fra lageret i West Point.«Unge mann», svarte Bell, «De kan tenke på sølv i tonn, men for finansdepartementet vil det alltid dreie seg om sølv i troy ounces!» Til slutt ble det brukt 14,700 tonn sølv.
De 31 kg tunge sølvbarrene ble smeltet om til sylindriske blokker og send til i Bayway i New Jersey hvor de ble omarbeidet til strimler som var 15,9 mm tykke, 76 mm brede og 12 m lange. De ble viklet til magnetiske spoler av i Milwaukee i Wisconsin. Etter krigen ble alt av maskineri demontert og renset, og gulvet under maskinene ble tatt opp og brent for å gjenvinne mengder av sølv. Det endte til slutt med at kun 4 kg gikk tapt. Det siste av sølvet ble returnert i mai 1970.
I starten anriket Y-12 uran-235 innholdet til 13–15 % og sendte de første få hundre gram med dette til Los Alamos i mars 1944. Kun 1/5,825-del med uran som ble sendt inn i prosessen kom ut som et sluttprodukt. En stor del av restene ble spedt ut over utstyret under prosessen. Etter skikkelige forbedringsforsøk lyktes de i å få produksjonen opp til 10 % av den tilførte uran-235 i januar 1945. I februar begynte Alpha-racerbanene å motta lettere anriket (1,4 %) råmateriale fra det nye termodiffusjonsanlegget S-50. Den følgende måneden fikk den beriket (5 %) råmateriale fra gassdiffusjonsanlegget K-25. I april produserte K-25 uran, som var tilstrekkelig anriket til at det kunne brukes direkte i Beta-racerbanene.
Gasdiffusion
Kellex' utforming av K-25 bestod av en fire-etasjes 800 meter lang U-formet struktur, som bestod av 54 sammenhengende bygninger. Disse var videre delt opp i ni seksjoner. Innenfor disse var det celler i seks trinn. Cellene kunne styres uavhengig av hverandre, eller i sammenheng innenfor en seksjon. Likeledes kunne seksjonene styres selvstendig eller som en del av en serie. Landmålere begynte byggingen med å stikke ut det 200 ha store området i mai 1943.
Hanfordreaktorene
Arbeidet med B-reaktoren, som var den første av seks planlagte reaktorer på 250 MW, ble startet opp 10. oktober 1943. Reaktorene fikk bokstaver fra A–F, hvor B, D og F var de som skulle bygges først da det da ble størst avstand mellom reaktorene. De ble de eneste som ble bygget i forbindelse med Manhattanprosjektet. Rundt 390 tonn stål, 13,300 m³ betong, 50,000 betongblokker og 71,000 betongmurstein gikk med til byggingen av den 36 m høye bygningen. Byggingen av selve reaktoren begynte i februar 1944. Under oppsyn av Compton, Matthias, DuPonts Crawford Greenwalt, Leona Woods og Fermi, som forøvrig satte inn den første staven, ble reaktoren startet 13. september 1944. I løpet av de neste dagene ble 838 uranstaver ført inn og reaktoren ble kritisk. Kort tid etter midnatt 27. september begynte operatørene å fjerne kontrollstavene for å innlede produksjonen. I starten fungerte tilsynelatende alt slik det skulle, men rundt klokka tre begynte effekten å falle, og klokken halv syv på morgenen hadde reaktoren gått i stå. Kjølevannet ble undersøkt for å se om den var lekk eller om der fantes forurensing. Neste dag ble reaktoren startet opp igjen, bare for å igjen gå i stå.
Trinity
Til den endelige prøvesprengningen ble våpenet, som hadde fått navnet «the gadget», heist opp i toppen av et 30 m høyt ståltårn. Dette ble gjort fordi en detonasjon i denne høyden ville gi en bedre indikasjon på hvordan bomben ville oppføre seg når den ble sluppet fra et bombefly. Detonasjon i luften ville maksimere energien målet ble utsatt for og danne mindre radioaktivt nedfall. Bomben ble samlet under oppsyn av Norris Bradbury i det nærliggende  13. juli og forsiktig heist opp i tårnet dagen etter. Blant observatørene var Bush, Chadwick, Conant, Farrell, Fermi, Groves, Lawrence, Oppenheimer og Tolman. Klokken 05.30 om morgenen 16. juli ble «the gadget» detonert, og den hadde en styrke tilsvarende ca. 20 kilotonn TNT. Den etterlot seg et 75 m bredt krater med trinititt (radioaktivt glass) i ørkenen. Sjokkbølgen kunne merkes mer enn 160 km unna og en soppsky nådde opp til 12 km høyde. Smellet kunne høres helt til El Paso i Texas, så Groves sendte ut en dekkhistorie om at et ammunisjonslager hadde gått i luften ved Alamogordo Field.
Forberedelser
Kommandørkaptein Frederick L. Ashworth fra Alberta møtte flåteadmiral Chester Nimitz på Guam i februar 1945 for å informere om prosjektet. Mens han var der, valgte Ashworth North Field på stillehavsøya Tinian som base for 509th Composite Group, og han reserverte plass for gruppen og den bygninger. Gruppen ble overført til øya i juli 1945. Farrell ankom Tinian 30. juli som representant for Manhattanprosjektet.
Bombingene
Nødvendigheten av å bombe Hiroshima og Nagasaki ble gjenstand for en kontrovers blant historikere. Noen stilte spørsmål ved om ikke «atomdiplomati» kunne ha oppnådd de samme målene, og det ble diskutert om det bombene eller den sovjet-japanske grensekrig som var den avgjørende faktoren. David H. Frisch mintes at forskjellige forslag, slik som teknisk demonstrasjon av en atomeksplosjon overfor japanerne ble tatt opp blant forskerne, men til slutt ble de ikke nærmere undersøkt. Franck-rapporten var det mest bemerkelsesverdige forsøket på å få til en demonstrasjon, men den ble avvist av Interim Committees vitenskapelige panel. Szilárd-oppropet som ble sendt i juli 1945, og undertegnet av dusinvis av forskere som arbeider på Manhattanprosjektet, var et sent forsøk på å advare president Harry S. Truman om hans ansvar ved å bruke denne type våpen.
Etter krigen
To prøvesprengninger av «Fat Man»-typen ble gjennomført på Bikiniatollen i juli 1946, som et ledd i Operasjon Crossroads, for å undersøke effekten av atomvåpen på krigsskip. Able ble sprengt 1. juli 1946. Den mer spektakulære Baker ble sprengt under vann 25. juli 1946.
Arven
Naval Research Laboratory hadde lenge vært interessert i muligheten for å bruke atomkraft som kraftkilde til krigsskip, og de forsøkte å skape sitt eget atomprosjekt. I mai 1946 besluttet Chester Nimitz, som nå var blitt marinens operasjonssjef, at marinen i stedet skulle arbeide sammen med Manhattanprosjektet. En gruppe marineoffiserer ble stasjonert i Oak Ridge. Den høyeste rangerte var kommandør Hyman G. Rickover, som ble assisterende direktør. De fordypet seg i studiet av atomenergi og la grunnlaget for en atomdrevet marine. En tilsvarende gruppe fra luftvåpenet ankom Oak Ridge i september 1946 med tanke på å utvikle atomdrevne fly. Dette prosjektet – Nuclear Energy for the Propulsion of Aircraft (NEPA) – støtte på enorme tekniske problemer og ble til slutt gitt opp.
Clash of the Titans (film 2010)
Filmen er regissert av Louis Leterrier og Sam Worthington spiller hovedrollen som Persevs. Musikken er komponert av Craig Armstrong, og Muse-artisten Matthew Bellamy har også vært involvert med filmmusikken.
Clash of the Titans ble vist i en 3D-versjon i tillegg til vanlig 2D.
Handlingsreferat
De feirer sin kampanje mot gudene. Men festen blir avbrutt av Hades, som avslører Perseus sin slekt for Zeus. Han truer med å slippe løs monsteret sitt, Kraken, mot Argos, med mindre Andromeda blir ofret. Perseus møter Io, en mystisk kvinne forbannet med udødelighet, som bekrefter opprinnelsen til Perseus. Perseus, Io og kongens garde, ledet av Draco, søker en måte å beseire Kraken. For å hjelpe sønnen gir Zeus et sverd til Perseus smidd på Olympus, som han nekter å ta imot. Medusa dreper hele gruppen, unntatt Perseus, som halshugger henne. Den bevingede hesten Pegasus ankommer, og tar Perseus tilbake til Argos. Men Hades løslater Kraken.
Tai Shan
Fjellet har stor betydning for Kinas taoister. Toppen, Jadekeisertoppen, er ifølge det som vanligvis angis på 1545 moh – skjønt de kinesiske myndigheter oppgir høyden til 1532,7 meter. Fjellet er det østligste av «Kinas fem mektige fjell»; templene på fjellet har vært pilegrimsmål i to tusen år. I det gamle kinesiske verdensbilde, der Kina - «Midtens Rike» - betraktes som et kvadrat med spissene mot hver sin himmelretning, markerer Tai Shan det østlige hjørnet.
Tysk litteratur
Biedermeier og Vormärz (ca. 1830–1850)
Andre forfattere regnes om ikke til realismen, så i alle fall til Biedermeier. Kjent først og fremst som lyrikere er Nikolaus Lenau, Eduard Mörike, Friedrich Rückert og August von Platen. Blant prosaforfatterne kan nevnes Annette von Droste-Hülshoff, Adalbert Stifter, Jeremias Gotthelf og eventyrdikteren Wilhelm Hauff.
IQ
Intelligenskvotient, eller IQ (fra engelsk intelligence quotient), er et mål på en persons intelligens. I våre dager brukes IQ-tester vanligvis i nevropsykologiske undersøkelser av mennesker med påført hjerneskade. William Stern fant i 1912 en måte å beregne intelligenskvotient.
FRT
FRT (Figure Reasoning Test) er en test av samme type som RPM. Denne testen har for tiden Mensa i Norge lisens til å tilby.
Kritikk av IQ-testing
En test er et mål av en prestasjon i en situasjon. Det betyr at resultatet på enhver test, også på en IQ-test, er avhengig av dagsform og av andre eksterne omstendigheter. Resultatet av en IQ-test skal alltid vurderes mot annen informasjon man har om den som tar testen, og avgjørelser basert på IQ-tester må vurderes mot generell kunnskap om intelligens.
Eivind Bråstad Jensen
Han er førsteamanuensis ved Høgskolen i Tromsø med hovedfag i pedagogikk. Han arbeidet som lærer i grunnskolen før han kom til daværende Tromsø lærerhøgskole, hvor han også var undervisningsleder og rektor. Eivind Bråstad Jensen har også vært informasjonsdirektør ved Universitetet i Tromsø og utdanningsdirektør i Troms.
Jyväskylä lufthavn
Jyväskylä lufthavn er en flyplass 20 kilometer nord for byen Jyväskylä.
Klatrer (syklist)
Klatrernes rolle
En annen viktig del av taktikken ved klatring gjelder angrep og mot-angrep. Klatrerne bruker sine overlegne ferdigheter til å angripe og rykke i fra på en stigning og dermed skape distanse mellom seg selv og motstanderne, vel vitende om at kun andre klatre-eksperter klarer å holde følge, eller simpelthen holder et høyere tempo som de øvrige rytterne ikke klarer å holde.
Et vellykket rykk kan sikre en rytter seieren i rittet/etappen hvis det er målgang på toppen av en stigning, men også i ritt der målgang ligger på en flat strekning hvis rytterne klarer å skape seg et stort nok forsprang på klatringen, og holde denne avstanden inn til mål. Klatre-etapper og tempoetapper er avgjørende faktorer i lange etapperitt.
Alf Nyberg
Alf Nyberg var en norsk bokser. Han boksa for Kristiania Atletklub. Han vant gull i fjærvekt i NM 1922 og i weltervekt i NM 1928.
Deep Tracts of Hell
Deep Tracts of Hell er det andre studioalbumet til det norske black/thrash metal bandet Aura Noir. Rune Eriksen var ikke med på dette albumet fordi han turnerte med det norske bandet Mayhem under innspillingen. Sverre Dæhli fra Audiopain tok derfor over gitarspillet i spor 2.
Gullrosen
Rose d'Or (norsk: «Gullrosen») eller Festival Rose d'Or, tidligere kjent som Underholdningsfestivalen i Montreux, er en internasjonal fjernsynsunderholdningfestival som arrangeres av Den europeiske kringkastingsunion (EBU). Festivalen har siden starten i 1961 vært et møtested for bransjen, og har hvert år delt ut den gjeve Gullrosen for beste underholdningsprogram. Frem til 2003 ble festivalen holdt i Montreux i Sveits, men i 2004 ble den flyttet til Luzern i samme land.
Metropolitan Opera
Operaen er også hjemmescenen for American Ballet Theatre.
Knock
Helligdommen i Knock
Landsbyen er særlig kjent fra helligdommen i Knock, et katolsk pilegrimssted hvor, ifølge katolsk tro, at den hellige jomfru Maria, foruten også Josef, Jesu fosterfar og evangelisten Johannes, og Jesus Kristus selv sammen med engeler, kan ha dukket opp den 21. august 1879. Det er mye internasjonal skepsis mot denne hendelsen på grunn av vitnenes alder og mangel på bevis som støtter hendelsen.
Legitimistene
Legitimister (fransk: Légitimistes) er rojalister i Frankrike som mener at kongen av Frankrike og Navarra må bli valgt i henhold til Salisk lov. Under den bourbonske restaurasjon, ble de kalt ultra-rojalister og var tilhengere av den eldste grenen av Bourbon-dynastiet, som ble kastet i Julirevolusjonen i 1830. Historikeren René Rémond analyserte legitimistene som en av tre hovedretninger i franske høyreretninger. Legitimistene var hovedsakelig karakterisert av sine kontrarevolusjonære meninger (de forkastet revolusjonen i 1789, republikken og alt den sto for; følgelig ble den etterhvert en høyreekstrem bevegelse, nært knyttet til tradisjonalistiske katolikker. De andre to høyreretningene er, i henhold til René Rémond, Oreléanistene og Bonapartistene.
Batangas
Batangas er en filippinsk provins i landsdelen Luzon. Den ligger sørvest for Manila, i regionen CALABARZON. Provinshovedstaden er Batangas City. Nord for Batangas er provinsene Cavite og Laguna. I øst er Quezon. Utenfor sørkysten er øya Mindoro, og i vest er Sørkinahavet.
Badstue
Farer
Badstu er ikke ufarlig, og kan føre til utmattelse, hypertermi, heteslag og i verste fall være dødelig på grunn av varmen. Dersom man er lenge inni badstuen kan kroppen også miste mye elektrolytter, på samme måten som etter hard trening. Risikoen for dehydrering kan reduseres ved å sippe elektrolyttholdig drikke med mens man er i badstuen.
Tempo (album)
Tempo er det åttende studioalbumet av rocke- og showbandet Vazelina Bilopphøggers. Albumet ble spilt inn i Slager Studios i Oslo i 1989 og ble produsert av Nils B. Kvam og Eldar Vågan.
Badstue
Helseeffekter
Positive helseeffekter assosiert med badstu er færre markører for betennelse i blodet, redusert risiko for høyt blodtrykk, mindre risiko for lungebetennelse, og midlertidig lindring av forkjølelsessymptomer. Badstu har også blitt assosiert med mindre risiko for demens og alzheimer.
Matthew Paris
Han var ikke bare kjent som kronikør, men også som kartograf. Hans kart over England og Skottland er etter sigende blant de aller eldste fra disse regioner.
Kronikøren
Med unntak av disse reisene var hans aktiviteter viet til studiene og skrivingen av historie, en aktivitet som munkene ved St. Albans lenge hadde vært berømt for. Etter å ha trådd inn i ordenen i 1217 arvet han kappen til Roger av Wendover, klosterets offisielle opptegner av hendelser, i 1236. Matthew reviderte Ragers arbeider, og de til abbed John de Cella (også kjent som John av Wallingford), la til nytt materiale for å dekke egen embetstid, og ikke minst Chronica Majora som er et viktig historisk kildedokument.
Tilsvarende interessant og banebrytende er illustrasjonene som Matthew benyttet i sitt verk. Fra 1235, på det tidspunkt hvor Roger av Wendover la ned pennen, fortsatte Matthew historieverket i den plan som hans forgjengere hadde benyttet. Han utledet mye av sin informasjon fra brev fra betydningsfulle mennesker, noen som stundom la inn i teksten, men mye fra samtaler fra de som hadde vært øyenvitner til hendelsene. Blant hans informanter var Richard, jarl av Cornwell, og selv kong Henrik III av England som det synes som han hadde en tett og personlig kontakt med.
Kritikk av historikeren
Den freidighet han angriper pavens hoff i Roma med er bemerkelsesverdig, også den intense nasjonalisme som han viser i sin håndtering av emnene. Hans feil er oftest grunnet i slurvethet, likegladhet og sneversynthet, mens han noen ganger dikter opp retoriske samtaler som er misledende med tanke på talerens ståsted. I andre tilfeller har han endret på de dokumenter han har sitert eller lagt inn i dokumentet, for eksempel med teksten fra Magna Carta. Hans kronologi er, for en samtidig, ikke korrekt, og han stundom legger til samme versjon av en hendelse på ulike steder.
Webanalyse
Analyse av loggfiler fra webserver
Webservere lagrer transaksjoner eller kall mot serveren i en loggfil. Det ble raskt oppdaget at disse loggfilene kunne leses av et program som kunne levere data på nettstedets popularitet. Slik oppsto det programvare for analyse av weblogger (ikke til å forveksles med weblog eller blog).
Matthew Paris
Kritikk av historikeren
Den som studerer Matthew Paris må derfor sjekke teksten med andre autoritative tekster når disse finnes, og brukes med den største forsiktighet når han er vår eneste kilde. Uansett gir han et mer fargerikt inntrykk av sin tidsalder enn noen annen engelsk kronikør, og det er av den grunn at man sørger over at hans store historieverk stopper i 1259, på kanten av den store kroningsstriden mellom kong Henrik III og baronene.
Luxembourg under Sommer-OL 1996
Luxembourg under Sommer-OL 1996. Seks sportsutøvere fra Luxembourg deltok under Sommer-OL 1996 i Atlanta. Det var nittende gangen Luxembourg var med i et sommer-OL, de vant ikke noen medalje.
AT&T Stadium
I taket henger en videokube med to 1 078m² store HD-skjermer (1080p). Skjermene er 49 meter lange, og de største i sitt slag.
Webanalyse
Økonomiske faktorer
Uavhengig av hvilken leverandørløsning eller datainnsamlingsmetode man velger, må kostnadene til analyse og tolkning av web-besøkende tas med i vurderingen. Med andre ord, kostnaden med å omsette rådata til informasjon som kan brukes til beslutninger. En slik foredling av rådata kan kjøpes fra tredjeparts konsulenter, man kan ansette en erfaren webanalytiker eller man kan lære opp en egnet medarbeider. På bakgrunn av dette kan man gjennomføre kost-nytte-vurderinger; hvilke økte inntekter eller reduserte kostnader kan vi oppnå ved å analysere data fra besøkende på våre websider?
Ipira
Ipira er en kommune i delstaten Santa Catarina i sørregionen av Brasil.
Bodhisattva
Bodhisattva i mahayanabuddhismen
Innenfor mahayana-buddhismen mener man at en som har oppnådd perfeksjon på alle måter også må ha perfekt medfølelse. Perfekt medfølelse tilsier at man vil fortsette å hjelpe andre ut av samsara helt til det ikke er noen igjen, og siden det finnes utallige levende vesener i samsara så vil dette arbeidet fortsette til evig tid. Ideen om å forsvinne i nirvana uten å fortsette å hjelpe andre ses på som en umulighet.
Bønn og meditasjon på de forskjellige aspektene ved en bodhisattva er ikke det samme som å tilbe guder. Siden en bodhisattva er perfekt så blir han eller hun ikke fornøyd eller misfornøyd ved at man påkaller vedkommende, formålet er å forsterke troen og innsikten om at de perfekte egenskapene ved boddhisattvaen er noe man kan finne og oppnå hos seg selv.
Gemma Bellincioni
Bakgrunn
Gemma Bellincioni var datter av to sangere: Bassisten Cesare Bellincioni og alten Carlotta Soroldoni. Hun ble undervist av sin mor, og studerte i Napoli hos ei Giovanni Corsi og Luigia Ponte dell'Armi.
Sangerinne
17. mai 1890 skapte hun hovedrollen Santuzza i Pietro Mascagnis store gjennombruddsverk Cavalleria rusticana da det hadde premiere på Teatro Costanzi i Roma. Hun spilte her mot sin ektemann, den sicilianske tenoren Roberto Stagno; de hadde giftet seg i Argentina fire år tidligere.
Neat Records
Neat Records var et plateselskap med base i Newcastle, England. Selskapet ble stiftet i 1979 av David Wood fra Impulse Studios. Det ble solgt i 1995 fra sin daværende eier, den tidligere Tygers of Pan Tang vokalisten Jess Cox, til Sanctuary Records.
Pedro González de Mendoza
Pedro González de Mendoza  (født 3. mai 1428 i Guadalajara i Spania, død 11. januar 1495 samme sted) var en av Den katolske kirkes kardinaler. Han var erkebiskop av Toledo og Spanias kansler.
Han ble kreert til kardinal 7. mai 1473 av pave Sixtus IV, med Santa Maria in Domnica som tittelkirke, senere byttet med Santa Croce in Gerusalemme.
I 1473 var han blitt kong Henrik IV av Kastillas kansler, og etter hans død året etter storkansler for Ferdinand og Isabella. I yngre år hadde han levd et slapt og behagelig liv, men i de 22 år han var kansler gjorde han en utrettelig innsats for land og kirke. Han var en av de få innflytelsesrike menn i Spania som fremmet Christofer Columbus' prosjekter.
Sion Molde
Virksomhet
De minste barna har tilbud om søndagsskole, for de eldre barna og ungdommen har det vært ulike tilbud. En periode på 1970 og 80-tallet hadde ungdomskoret Kontrast stor oppslutning og det ble utgitt egne plateproduksjoner. Senere har ungdomsarbeidet hatt navn som Connect og Activ8.
Historie
Fra tidlig av var det utposter (ikke selvstendige menigheter) i Elnesvågen og på Aukra. På midten av 1990-tallet ble det dannet en utpost i Rauma, Kilden Rauma. De var en periode selvstendig menighet, men er igjen en utpost fra Sion Molde.
Halbi
Halbi, også kalt bastari, halba, halvas, halabi, halvi, mahari og mehari, er et indoarisk språk innenfor den østlige sonen som tales av omkring 500,000 mennesker hos oriyafolket, hvorav 200,000 har det som andrespråk (per 2001). Noen halbitalende bruker bhatri som andrespråk.
Brighton & Hove Albion FC
Historie
De gikk inn i 3. divisjon da de kom med i The Football League i 1920, og på dette nivået ble de værende fram til 1958. I årene fra 1958 og fram til 1962 spilte de i 2. divisjon, men så rykket de ned 2 år på rad og spilte noen sesonger i 4. divisjon. Den beste perioden i klubbens historie var fra 1979 fram til 1983, da de spilte i den engelske toppdivisjonen. I 1983 kom de også til finalen i FA-Cupen, der de spilte 2-2 mot Manchester United, før de tapte 4-0 i omkampen. I 2017 rykket de opp til Premier League for første gang da de kom på andre plass i Championship i 2016/17-sesongen.
Hjemmebane
I 2005 fikk Brighton & Hove Albion endelig tillatelse til å bygge nytt, permanent stadion ved landsbyen Falmer. Stadionet med navnet Falmer Stadium var planlagt ferdig til sesongstart høsten 2008. Planleggingen av det nye stadionet møtte mye motstand noe som førte til at åpningen ikke ble ferdig før i 2011. Åpningskampen mot Eastbourne Borough ble spilt 16. juli 2011 og endte med 2-0-seier til hjemmelaget.
Christian Lo
Eksterne lenker
Norsk filminstututt årsrapport 2018
Charles Maurras
Karriere
Etter Frankrikes frigjøring ble Maurras 1944/45 spottet som Pétains åndelige far, og fremstilt som protysk kollaboratør. Han ble arrestert i september 1944 og dømt til livsvarig tukthus den 17. januar 1945, og suspendert fra sitt sete i Académie française.
Joseph Ma Xuesheng
Episkopalgenealogi
Hans episkopalgenealogi er:
Plystring
Hos mennesker blir plystring ofte brukt til å etterligne melodier eller andre lyder, eller i andre tilfeller lage egne melodisnutter. Der Toots Thielemans plystrer et overlegg på sin gitarsolo, vil Roger Whittaker plystre en solo. Plystring kan også brukes til å kommunisere mellom to eller flere mennesker. I fotballkamper blir for eksempel kampen styrt av en fotballdommer med dommerfløyte, konduktøren på et tog blåser i fløyta når toget er klart for avgang, en type plystring kan signalisere at noen er tiltrekkende, mens et annet toneleie kan gi signal om positiv overraskelse eller forbauselse. Noen dyr bruker også plystring for å kommunisere.
Barbara (film)
Barbara er en dansk film fra 1997 ved Nils Malmros som har handling fra Færøyene. Den over 143 minutter lange filmen baserer seg på romanen «Barbara» av Jørgen-Frantz Jacobsen fra 1939, som igjen baserer seg på sagnet om Beinta Broberg.
Lokaliteter og produksjon
Handlingen foregår i et miljø på 1700-tallet og som det har lyktes filmen å gjenskape i de trange smugene mellom lave trehus med torvtak i Tórshavns gamle bydel á Reyni på Tinganes, samt andre lokaliteter, for eksempel Hoyvík, Saksun og Koltur.
Windows Virtual PC
Andre operativsystemer som Linux kan muligens kjøre, men er ikke offisielt støttet, og Microsoft har heller ikke skaffet de nødvendige drivere (kalt for «Virtual Machine Additions») for Linux.
Solveig Berg
«Sovjetstjerna»
Den kalde krigen kom imidlertid snart til å prege Norge og landsdelen. Radiostatusen falmet, og erfaringene fra Moskva ble lite å skilte med. Etter hjemkomsten endret Solveig Bergs liv seg raskt. Fra verdenshistorens midte og lokal berømmelse gled hun over i hverdag og anonymitet, og snakket selv lite om sine Moskva-erfaringer.
Åbo
Museer
Klosterbacken er byens urbane friluftsmuseum, med sin spesialitet å dokumentere og ta vare på tradisjonelle håndsverk fra bymiljø. Klosterbackers bygningsmiljø skriver seg fra slutten av 1700-tallet, men har nesten et middelaldersk preg, med smale gater og lave bygninger.
Kolbotn Idrettslag
Bryting
Fra midten av 1970-tallet fikk brytesporten en ny giv i Kolbotn IL. I 1981 vant klubben NM for lag, og i perioden 1985–1996 vant Kolbotn IL hele 11 gullmedaljer i lag-NM. Klaus Mysen fra Kolbotn IL tok en individuell bronsemedalje i VM i 1985; i det samme mesterskapet vant Jon Rønningen gullmedalje. Rønningen hadde startet bryterkarrieren i Oslo Bryteklubb, men byttet til Kolbotn IL. Han vant ytterligere syv medaljer i internasjonale mesterskap før han la opp. Lars Rønningen ble europamester i 1988 og i 1992, og i tillegg tok han både sølv og bronse i VM mens han var medlem av Kolbotn. Stig-Arild Kleven tok Kolbotn ILs siste (per 2022) internasjonale medalje i 1993, da han vant bronsemedalje i EM i 1993. Terje Nord vant et par medaljer i EM for junior på 1980-tallet. Totalt vant brytere fra Kolbotn IL totalt 14 senior- og 2 juniormedaljer i løpet av 10 år. I samme periode bygget brytergruppa en egen brytehall for klubben på dugnad. I tillegg ble Kolbotn IL en av de første norske klubbene med imot kvinnelige brytere. Internasjonalt har Ine Barlie oppnådd 1 gull, 2 sølv og 1 bronse for klubben i VM; hennes kusine Mette Barlie har vunnet to VM-sølv, 2 EM-sølv og en EM-bronsemedalje, og Kirsten Borgen vant en sølvmedalje i VM i 1989.
Victor Hugo
Liv og virke
I årene fra 1841 til 1885 satt Hugo på stol 14 i Académie française.
Kapitolen i Toulouse
Historie
Bygningens geografiske plassering ble ikke valgt tilfeldig. Den ble lokalisert i nærheten av slottet i utkanten av byen, og også i nærheten av den tidligere gallo-romerske borgen i forstedet Saint-Sernin. Kapitolene kjøpte opp landområder og en rekke bygninger i området omkring bygningen, som ble benyttet til administrative tjenester, arkiver, fengsel, møterom og resepsjon. På 1300-tallet ble bygningen omgitt av en beskyttende festning og en dør innenfor et område som tilsvarer størrelsen på dagens Kapitol og plassen foran.
Legenden om Narnia (filmserie)
Løven, heksa og klesskapet (2005)
Den første filmen i serien ble regissert av newzealenderen Andrew Adamson og ble stort sett filmet i New Zealand, selv om enkelte scener også ble filmet i Polen, Tsjekkia og England. Den bygger på romanen Løven, heksa og klesskapet av C.S. Lewis.
Victor Hugo
Liv og virke
Victor Hugos mest kjente verk anses for å være Notre Dame de Paris, norsk utgave Ringeren i Notre Dame, og den historisk-romantiske samtidsskildringen Les Misérables, norsk utgave De elendige fra 1862. Den ble siden omarbeidet til en særdeles vellykket og populær musikal. Stykket Le roi s'amuse (1832) ble forbudt av sensuren, men ble underlag til Verdis opera Rigoletto.
Maurice Barrès
Liv og virke
I Les amitiés françaises (1903) dukker for første gangen opp tanker om en revansjekrig mot Tyskland, noe som senere gjenkommer i Au service de l'Allemagne (1905) og Colette Baudoche (1909). I de nest påfølgende romanene La colline inspirée (1913) og La grande pitié des églises de France (1914) utviklet han sin dype religiøse interesse.
Grunnkretser i Fjell kommune
Grunnkretser i Fjell er delområder og grunnkretser som seksjonerer Fjell for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Spangereid kirke
Spangereid kirke er en korskirke fra 1100-tallet som står på Spangereid i Lindesnes kommune i Agder fylke. Byggverket er i sten og tre, den eldste delen av sten og den yngre av tre. Middelalderkirken ble bygget om til en korskirke i 1840.
Grunnkretser i Vevelstad kommune
Grunnkretser i Vevelstad kommune er delområder og grunnkretser som seksjonerer Vevelstad kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Wake Me Up When September Ends
Musikkvideo
I likhet med de andre musikkvideoene til albumet var det Samuel Bayer som regisserte musikkvideoen. Jason White spilte også i musikkvideoen. Dette var andre gang han medvirket i en musikkvideo til Green Day (When I Come Around var den første), og var også første gang at noen andre enn Green Day selv spilte i musikkvideoen.
Randi Grete Kalseth
Hun har studert journalistikk ved Universitetet i Oslo.
City of Lancaster
Distriktet ble opprettet 1. april 1974 ved sammenslåing av Lancaster, Morecambe and Heysham, Carnforth, Lancaster landdistrikt og Lunesdale landdistrikt.
Alois Stadlober
Alois Stadlober (født 11. april 1962 i Judenburg, Steiermark) er en østerriksk tidligere langrennsløper.
Karriere
Karrieren til Alois Stadlober nådde sitt toppunkt i VM 1999, da han var med på det østerrikske laget som vant stafetten (de andre på laget var Markus Gandler, Christian Hoffmann og Mikhail Botvinov. Bare få dager senere tok han også sølv på 10 km klassisk. I løpet av en lang internasjonal karriere deltok Stadlober i hele fem OL, uten å vinne noen medaljer.
TII-Tasiilaq
TII-Tasiilaq (Tunumi Inuussutissarsiutitigut Ilinniarfik – Tasiilaq) er en yrkesskole i Tasiilaq på Grønland.
Eneco Tour 2011
Edvald Boasson Hagen vant, som i 2009, rittet sammenlagt.
Åre (ildsted)
Et hus med åre som ildsted kalles gjerne årestue, røykstue eller ljorestue. Ildstedene åre og røykovn har det til felles at røyken fra ildstedet slippes ut i rommet og derfra ut av huset gjennom ljoren; både årestua og røykovnstua er røykstuer.
1992 (album)
1992 er et samlealbum utgitt i 1992 på Rec 90.
Hakan Şükür
Hakan Şükür (født 1. september 1971 i Adapazarı i Sakarya) er en tyrkisk tidligere fotballspiller. Han er av kosovo-albansk opphav. Han spilte sist for Galatasaray frem til 2008-sesongen, men har også spilt i Italia og Storbritannia.
Luxembourg under Sommer-OL 2008
Luxembourg under Sommer-OL 2008. Tretten sportsutøvere fra Luxembourg deltok i sju grener, friidrett, sykling, svømming, seiling, bordtennis turn og triatlon under Sommer-OL 2008 i Beijing. Det var tjueandre gangen Luxembourg deltok i et sommer-OL, de vant ingen medalje.
Ungarns geografi
Ungarns regioner
Ungarn deles opp i syv statistikkregioner (megyék), og de deles igjen opp i fylker, der det er 19 til sammen. Budapest omtales ofte som et eget fylke.
Magne Dybvig
Magne Johan Dybvig (født 7. november 1940) er en norsk filosof.
Nasjonalstat
Den ideelle stat
I idealtilfellet oppfatter nasjonalstatens befolkning at de alle tilhører denne nasjonen. De mest utpregede nasjonalstatene er de der befolkningen hovedsakelig tilhører samme etnisitet. Nasjonalismens mål er å opprette og opprettholde nasjonalstaten.
Will Hunt
Will Hunt er en amerikansk trommeslager som spiller sjangrene rock og metal. Hunt var med som trommeslager på Tommy Lees «Never a Dull Moment»-turné og var også medlem av bandet Skrape til 2004, da han skiftet til Dark New Day på fulltid. I mai 2007 fikk Hunt Rocky Grays plass i bandet Evanescence, da han sluttet. Hunt skal spille i Evanescence i hvert fall til desember 2007. Han vil forbli medlem av Dark New Day mens har er i Evanescence.
Frank Wisbar
Filmen
Etter Kristallnacht emigrerte han og hans «ikke-ariske» hustru Eva (født Krojankeie) i 1938 til USA, hvor han først deltok i produksjonen av en del mindre kjente filmer. Her endret han skrivemåten for navnet sitt fra Wysbar til Wisbar.
Bitrate
Det har med tiden kommet flere moderne kodeker som kan klare seg med lavere bitrate enn gamle formater, og gi samme kvalitet. Et eksempel er H.264/AVC som er cirka dobbelt så effektiv som MPEG-2, som er den vanligste kodeken for video og brukes bla. av DVD-video og digitale TV-signaler. Det har blitt bestemt at det digitale bakkenettet som kommer i Norge i løpet av året skal benytte H.264/AVC-koding av videosignalene.
Strandsitter
Oppblomstring av strandsteder
I boken om Skjervøy står det at en strandsitter hadde særlig plikt til å varsle om fiendtlige skip, og strandsitteren var derfor unntatt skatt. Med tiden utnyttet flere skattefriheten ved å bosette seg i strandkanten og kalle seg strandsittere. Myndighetene strammet inn og strandsitterne ble ført opp i skattemanntallet sammen med skippere og styrmenn. I Skjervøy omtales flere strandsittere tidlig på 1600-tallet, og det ble skilt mellom husmenn og strandsittere.
Frode Haltli
Haltli underviste i akkordeon ved Norges musikkhøgskole fra 2011 til 2016, og er i dag frilans musiker og komponist på heltid. Han er medlem i Norsk Komponistforening siden 2017.
Kangyur
Tshalpa Kaguy linjen
Tshalpa Kagyu er en tidligere linje innenfor tradisjonen Kagyu. Den ble grunnlagt av Zhang Yudrakpa Tsöndru Drakpa (1123–1193) som også grunnla klosteret Tsel Gungtang. Linjen døde ut på 1400-tallet, da den ble absorbert av Gelug eller «gulhattene».
Yǒnglè Kangyur (1410)
1) Finnes i Wanli Kangyur. I Yǒnglèutgaven er bind 1 fraværende og tilsvarer bind 23 i Wanli Kangyur
På tittelsiden til hvert bind finnes portretter av de ti dhyanibuddhaer, de syv buddhaer, de 35 tathagathaer, de åtte tathagathaer og de åtte disipler, såvel som de fredfulle og vredesfylte guddommer i øvre og nedre Tantra.
Registerbindet inneholder en kinesisk og en tibetansk katalog over tekster. Den tibetanske katalogen bærer tittelen «katalog over sūtraene til Buddha Tahagata, Sugata», og sier: «Katalogen er laget på grunnlag av den tibetanske mesteren Bu-stons [1290–1364] klassifisering av de fem større og de fem mindre greiner av kunnskap, og inneholder sūtraer, mahāyāna, hinayana og Tantra, såvel som oversetternes navn.»
Norsk Astronautisk Forening
Norsk Astronautisk Forening er en organisasjon som har som sin fremste oppgave å spre kunnskap om norsk og internasjonal romfart og romrelatert virksomhet. Dette skjer blant annet gjennom medlemsbladet Romfart og medlemsmøter med foredrag (i hovedsak i Oslo) samt nyhetsmeldinger på e-post. Som medlem av Norsk Astronautisk Forening får man også tilgang til et romfartsrelatert bibliotek med flere hundre bøker og en del lysbilder.
Juanacatlán metrostasjon
Stasjonsbygningen rommer også kontorer til Metroens fagforening, hvor vinduene avbilder fronten av et metrotog. Stasjonen ligger under Avenida Pedro Antonio de los Santos, og betjener San Miguel Chapultepec- og Condesadistriktene.
Catch-22 (film)
Handling
Handlingen utspiller seg ved en amerikansk base i Middelhavet under andre verdenskrig. Kaptein Youssarian er flyver og har 50 tokt bak seg. Han tenker bare på å slippe flere og later som om han er sprø. Men han støter alltid på krigsreglementet "Catch 22" – en del av krigens sinnssyke logikk. Paragraf 22 sier at for å slippe å fly bombetokter må man være gal, men hvis man ber om å få slippe å fly bombetokter, beviser dette samtidig at man ikke er gal. Flyverne ved basen består både av vinnere og tapere, opportunister og fightere, hver for seg og sammen. De er nervøse, redde, ofte respektløse og noen ganger patetiske, og nesten alle er litt gale.
Om filmen
Catch-22 er en svart komedie som er et tragikomisk oppgjør med krigens galskap.
Romanen som filmen er bygd på, var med på å inspirere forfatteren bak boka om M*A*S*H*.
Four Horsemen
Medlemmer
Under Hall of Fame 2007, spurte Dusty Rhodes, Ric Flair og Arn Anderson om de kunne vise "tegnet" (fire fingre) for å introdusere Harley Race og ham selv til Four Horsemen.
.fj
.fj er Fijis nasjonale toppnivådomene (ccTLD) for Internett.
Gunnar Viken
Han vokste opp på Vikasand i Framverran som sønn av gårdbruker og sagbruksarbeider Jorolf Viken og hustru Astri, født Følstad. Gården lå i Verran kommune frem til grensereguleringen i 1968, deretter i Mosvik kommune, som i 2012 ble en del av nye Inderøy kommune. Gunnar Viken giftet seg i 1970 med hjelpepleier Kari Pedersen fra Levanger. Han gikk Statens trafikklærerskole i Stjørdal, og etablerte i 1976 Levanger trafikkskole i kompaniskap med Arne Jegtvolden. I 1982 flyttet han med familien til Framverran for å overta gården Vika, som hans far hadde kjøpt av en slektning om lag 15 år tidligere. Han drev melkeproduksjon og skogsdrift, og solgte gården til sin sønn i 2013.
Viken var medlem av Mosvik kommunestyre fra 1983 frem til sammenslåingen med Inderøy den 1. januar 2012, med unntak av én periode, og satt i formannskapet 1995–2003 og 2007–2011. Viken var medlem av Nord-Trøndelag fylkesting 1999–2015, leder i Høyres fylkestingsgruppe 2003–2007 og fylkesordfører 2007–2015. Det var parlamentarisk styre i Nord-Trøndelag i denne perioden, så ordførervervet var mest seremonielt. Viken søkte ikke renominasjon til fylkestinget foran valget i 2015. Viken var Høyres 1. vararepresentant til Stortinget fra Nord-Trøndelag i perioden 2013–2017, og møtte i 26 dager.
Ming-dynastiet
Yuan-dynastiets fall
En annen viktig faktor var at mongolene hadde vanskjøttet jordbruket: Langs Den gule flod hadde de forsømt vedlikeholdet av kanaler og diker, irrigasjonsprosjekter var blitt oppgitt, og resultatet ble store oversvømmelser. Mot slutten av Yuan-tiden rådet det derfor kaotiske tilstander i jordbruket. Da flere hundre tusen bønder ble utkommanderte til å reparere dikene langs Den gule flod, brøt det ut opprør mot de mongolske herskerne. Det kom til et hankinesisk opprør mot Yuan-dynastiet som drev mongolene tilbake til de mongolske stepper. Etter hvert utkrystalliserte det seg en ledergruppe, De røde turbaner, ledet av Zhu Yuanzhang. De ble hjulpet av et gammelt, hemmelig selskap intellektuelle som ble kalt Sommerpalassfolket. Opprøret lyktes, og Ming-dynastiet ble etablert i Nanjing i 1368. Zhu Yuanzhang tok navnet Hongwu som sitt herskernavn. Ming-dynastiets keisere tilhørte alle slekten Zhu.
Hongwu-keiserens tid (1368–1398)
Hongwu bygde opp en mektig hær organisert etter et militært system som er kjent som wei-so-systemet, som var beslektet med Tang-dynastiets fu-ping-system. Målsetningen var å bevare hæren slagkraftig, men samtidig motvirke sterke bånd mellom offiserer og soldater.
Hongwu-keiserens politikk på dette området hadde mye av sin bakgrunn i at han selv kom fra en bondefamilie, og at han dermed var kjent med de trange kår og den urettferdighet landbefolkningen fikk utlide. Embedsverket var mange steder korrupt, noe som også gav seg utslag i at de rike ved bestikkelser fikk overført sin egen skattebyrde til de fattigbønder de utbyttet. For å stanse slike misligheter instituerte Hongwu-keiseren to svært viktige systemer: De gule fortegnelser og fiskeskjellfortegnelsene.
Ming-samfunnet utvikler seg, forfallet begynner
Med Hongwu- og Yongle-keiserne hadde Ming-samfunnet funnet en stabil form som skulle vedvare resten av dynastiets levetid, og i mange henseender også videre fremover. Men ofte var det bare idealmodellen som var stabil; virkeligheten ville i praksis utvikle seg på annet vis enn den foreskrevne. Befolkningen var nå inndelt i bonde-, soldat- og håndverkerfamilier, og for hver gruppe fantes det et eget regjeringsministerium (med hver sine ordninger for skattlegging, arvegang, innkalling til militærtjeneste og annet). Gruppene ble anvist egne bostedsområder, og overgang mellom yrkesgruppene ble forbudt. I skattemessig henseende ble det gruppert i enheter på ti familier hver (lijia) som stod kollektivt ansvarlig overfor den offentlige forvaltning.
Men tidlig på 1500-tallet, under Jiajing-keiseren, førte en konflikt med Japan til handelsrestriksjoner. For å forhindre smugling til Japan ødela man i 1525 alle skip som kunne krysse det åpne hav. Men dette hadde ingen særlig virkning. Derpå forsøkte man å forhindre alle utenrikshandel, i 1551. Resultatet av forbudet ble bare et kraftigere oppsving både av smugling og sjørøveri; særlig den japanske wokouvirksomheten gjorde seg sterkt gjeldende langs hele kysten. Det var i disse årene at portugiserne med keiserhoffets tillatelse kunne overta Macao i 1557.
1500-tallet kulturelt og økonomisk høydepunkt
Kinas handelsliv blomstret. Man gjorde store fremskritt og fornyelser innen veverbransjen og boktrykkerkunsten. Nye planter ble dyrket, blant annet takket være portugiserne. Militærvesenet ble forbedret og styrket.
Chakra
Chakra-begrepet blir mer og mer brukt i vesten på grunn av New Age-bevegelsen. En rekke alternative behandlingsmetoder tar utgangspunkt i chakraene.
Ming-dynastiet
«Det sørlige Ming» 1644-1662
Kort etter Nanjings fall og et påfølgende opprør fant det sted to store massakrer, i Jiangyin og Jiading, og selv om de ble utført både av mandsjutropper såvel som av kinesiske overløpere til Qing, skulle disse hendelsene oppildne antimandsjuiske følelser i riket i flere hundreår og trekkes frem i agitasjonen mot dem.
FNs klimakonferanse 2009
Reaksjoner i og omkring konferansen
Alle større miljøorganisasjoner var til stede utenfor lokalene for konferansen og demonstrerer sin misnøye med klimamålene. Flere hundre demonstranter ble arrestert. Mange utviklingsland protesterte da Danmark la frem et forslag til avtale som ville favorisere rike land på bekostning av de fattige. De krevde at Kyoto-protokollen ble lagt til grunn for forhandlingene. Utkast til forhandlinger ble lagt frem fra bl.a. Norge og USA. Statslederne kom sammen de to siste dagene av konferansen da spesielt Kina ble presset til å godta tallfestede klimamål. President Obama avlyste sin tale og gikk i stedet rett til forhandlinger.
Bolle Luxdorph
Fallet og de siste år
Selv med Griffenfelds vanskjebne i 1676 friskt i minne, virker det ikke som Luxdorph tok lærdom; kongen uttalte selv at Luxdorph var blitt for dristig, og i 1690 ble han fjernet fra sine embeder og forvist til sine gods. Den direkte foranledningen var at Luxdorph i saken om Thomas Kingos salmebok gav sin venn biskopen et større privilegium enn det han hadde dekning for. Takket være Gyldenløve fikk Luxdorph snart tillatelse til å gjøre personlig avbikt overfor kongen, men først i 1691 ble han tatt helt og fullt til nåde igjen. Han ble da utnevnt til utsending til Stockholm, noe som riktignok var en svært kostbar affære for ham. I 1695 fikk han det hvide bånd. Etter sju år ved det svenske hoffet, følte Luxdorph seg så svak at han søkte avskjed, men døde i et podagraanfall før han rakk å forlate Stockholm.
Restaurant
Gode restauranter kan få anerkjennelse gjennom Michelinguiden, hvor etablissementet kan få tildelt opp til tre stjerner etter at Michelins inspektører har vært på uanmeldte inspeksjoner. I Norge er det fire restauranter som har fått stjerner.
Restauranten Sobrino de Botín i Madrid åpnet i 1725, og er ifølge Guinness rekordbok verdens eldste eksisterende restaurant.
Taverna
En taverna har navn med latinsk opphav og er i middelhavsland en parallell til den britiske pub eller inn. De serverer mat, øl og vin og kan ha tilbud om overnatting. På norsk er kro en nærliggende betegnelse. I tidligere tider hadde skysstasjoner og gjestgiverier disse tilbudene til reisende.
Damage Control
Historie
I 2005 ga bandet ut albumet What It Takes på det amerikanske selskapet Livewire Records, etterfulgt av en USA-turné og en Europa–turné sammen med det amerikanske bandet The First Step.
Den 26. januar 2008 spilte Damage Control en gjenforeningskonsert til støtte for Nettverk for dyrs frihet på Blitz i Oslo. I juni 2008 kom også endelig "The Losing End" EP ut på det spanske plateselskapet Cycle Records. Låtene var spilt inn i 2006 mens bandet enda var aktivt.
Hurtigløp på skøyter under Vinter-OL 2002 – 1500 meter herrer
48 deltagere fra 17 nasjoner deltok i øvelsen.
Sergio S. Osmeña
President
Osmeña trakk seg så tilbake til hjembyen Cebu. Han døde den 19. oktober 1961 på et sykehus i Quezon City, 83 år gammel.
POP-Revyen
POP-Revyen var den første spesialavisen i Norge som beskjeftiget seg utelukkende med popmusikk. Redaksjonen viste dessuten engasjement for ungdomskulturen som en alternativ bevegelse. Redaksjonen startet både talentjakt og plateklubb, sto for plateutgivelser på eget selskap, og drev klubbvirksomhet både med diskotek og konserter, - som oftest i kombinasjon.
Pablo de Sarasate
Bakgrunn og virke
Sarasate døde i Biarritz i Frankrike 20. september 1908 av kronisk bronkitt. Han testamenterte Stradivariusen sin fra 1724 (kalt «Sarasaten» etter hans minne) til musikkonservatoriet i Madrid. Pablo Sarasates internasjonale fiolinkonkurranse arrangeres i Madrid.
Sarasate i andre kunstformer
Maleren James Whistlers Arrangement i Svart: Pablo de Sarasate (1884) er et portrett av Pablo Sarasate. I Arthur Conan Doyles novelle The Red-Headed League (1891), er Sherlock Holmes og Dr. John H. Watson tilstede på Sarasates konsert.
POP-Revyen
Etablering
I tillegg til avisdriften ble det startet en plateklubb, Poppy Records, et plateselskap Poppy Sound og et showsenter med diskotek, som ble kalt Poppy Club.
Spyd
Et spyd er et avlangt våpen med et skaft og en spiss. Det er et kraftig våpen som kan kastes eller brukes til å stikke på nært hold. En har benyttet det i jakt på større dyr, og som våpen i krig. Bruken har blitt overført til idretten gjennom friidrettsøvelsen spydkast.
Spyd i kulturen
Innen dyrkingen av den sørindiske guden Murugan står spydet sentralt. Utenfor mange murugantempel står ofte et spyd tilhengerne hilser. Under thaiposam, en hinduistisk feiring av at Murugan fikk spydet sitt i gave fra sin mor, er det mange som stikker små spyd gjennom deler av kroppen til ære for guden.
EM i friidrett 1966 – 200 meter kvinner
200 meter kvinner ved EM i friidrett 1966 på Népstadion i Budapest, Ungarn ble arrangert 1. og 2. september 1966.
Norge var ikke representerte i øvelsen.
Krukke (musikkinstrument)
USA
Jug bands hadde sin storhetstid særlig i Kentucky og Tennessee på 1920-tallet. Jugs fungerte som et bassinstrument i bandets rytmeseksjon, men det var også vanlig å legge inn solopartier. Noen orkestre kunne ha flere enn én jugspiller.
Tanahun (distrikt)
I vest grenser Tanahun mot Syangja, i nordvest mot Kaski, i nord mot Lamjung, i nordøst og øst mot Gorkha, i øst mot Chitwan og i sør mot Nawalparasi.
Krukke (musikkinstrument)
USA
Det har også vært forsøkt med elektrisk forsterkning av lyden. F.eks. brukte det psykedeliske bandet 13th Floor Elevators «el-jug» på 1960-tallet.
Valbyparken
I 1990-årene kom det også en ny skog, en poppelallé og en sjø til og i 2001 ble en 20,000 m2 stor naturlekeplass innviet. I 2004 ble det anlagt en discgolfbane til fri avbenyttelse.